JY LEES NOU Lemoenmarmelade met whisky
Lemoenmarmelade met whisky.
Jy kan hierdie lekker marmelade ook met 'n mengsel van sitrusvrugte maak. Nartjies of clementines saam met lemoen sal heerlik wees. Die whisky in die resep sorg vir 'n lekker nasmaak en help ook met preservering.
1 kg (ongeveer 4 groot) lemoene
Ongeveer 2,4 kg witsuiker
Halveer die lemoene en sny met skil en al in baie dun skyfies (hou die pitte). Plaas die pitte en 250 ml van die water in 'n bakkie, bedek en laat staan eenkant. Plaas die gesnyde vrugte in 'n groot bak en giet die res van die water bo-oor. Laat staan die twee bakke oornag. Giet die pitte se weekwater oor die bak met die gesnyde vrugte af en gooi die pitte weg.
Verhit alles stadig in 'n kastrol tot kookpunt. Bedek en laat prut saggies vir een uur of tot die vrugte sag is. Laat een koppie suiker vir elke koppie vrugtemengsel toe. Voeg die suiker by en roer, sonder om te kook, tot gesmelt. Verhit tot kookpunt en laat prut onbedek vir 40 – 60 minute of tot die marmelade 'n jellie vorm as 'n bietjie op 'n koue piering geskep word.
Laat staan vir vyf minute en roer die whisky by. Giet dadelik in gesteriliseerde flesse en verseël onmiddellik.